ขอเสนอให้ สำนักการโยธา กรุงเทพมหานคร ช่วยดำเนินการปรับปรุงบาทวิถีคืนสู่สภาพเดิม ทดแทนทางเว้าจุดจอดรถแท็กซี่อัจริยะเดิมที่ยกเลิการใช้งานแล้ว บริเวณหน้าโรงรับจำนำประชานุเคราะห์ ปากทางลาดพร้าว ถ.ลาดพร้าว ฝั่งขาออก ระหว่าง ซ.ลาดพร้าว 1 – 1/1 เขตจตุจักร โดยดำเนินการสร้างแนวคันหินใหม่ให้ตรงกับแนวบาทวิถีเดิม และเสริมความสูงจากพื้นถนนทางเว้าเดิม ให้เป็นความสูงเดียวกับบาทวิถีข้างเคียง เพื่อให้บาทวิถีมีความกว้างเสมอกันทั้งหมด เดินได้สะดวกมากขึ้น ความกว้างบาทวิถีไม่แคบเหมือนในปัจจุบัน เพราะปัจจุบัน ทางเว้าที่ยกเลิกการใช้งานแล้ว กลายเป็นที่ตั้งขายของหาบเร่ แผงลอย จึงเหลือพื้นที่บาทวิถีแคบ ประมาณ 150 เซนติเมตรเท่านั้น
.
ทั้งนี้ สำนักการจราจรและขนส่ง กทม. ได้ตอบกลับชี้แจงในระบบ TraffyFondue เลขที่ 2022-6NQN3D เมื่อวันที่ 13 กุมภาพันธ์ 2566 ว่า “สำนักการจราจรและขนส่ง กทม. (สจส.) ส่งต่อไปยัง สำนักการโยธา กทม. เนื่องจากเป็นการปรับปรุงทางกายภาพ  และเป็นอำนาจหน้าที่ของสำนักการโยธา  และได้มีหนังสือประสานแล้ว  ประกอบกับ มีการยกเลิกจุดจอดรถอัจฉริยะเรียบร้อยแล้ว” ดังนั้น จึงขอเสนอต่อ สำนักการโยธา กทม. ช่วยดำเนินการปรับปรุงบาทวิถีสู่สภาพเดิมต่อไปด้วย อย่าโยนเรื่องกลับไปที่ สำนักการจราจรและขนส่ง กทม. อีก
.
และ เมื่อวันที่ 9 เมษายน 2566 ในระบบ TraffyFondue ขึ้นสถานะล่าสุดว่า “สำนักการโยธา กรุงเทพมหานคร ส่งเรื่องให้ การไฟฟ้านครหลวง เนื่องจากบาทวิถี ถ.ลาดพร้าว อยู่ในโครงการก่อสร้างท่อร้อยสายไฟใต้ดินของ กฟน.”  ซึ่งในทางกายภาพหน้างานจริง การทำคืนพื้นที่ทางเว้าเดิมเป็นบาทวิถี ไม่ควรเกี่ยวข้องกับโครงการร้อยสายไฟฟ้าใต้ดิน ของ กฟน. แต่อย่างใด เพราะ กฟน. ไม่ได้เป็นผู้ทำให้บาทวิถีบริเวณนี้เสียหายแต่อย่างใด จนต้องให้ กฟน. ทำคืนสู่สภาพเดิม และทางเว้านี้ ก็มีมานานกว่า 10 ปีแล้ว มีมาก่อนโครงการร้อยสายไฟฟ้าใต้ดินของ กฟน. อีก ดังนั้น ยังขอยืนยันให้สำนักการโยธา กรุงเทพมหานคร เป็นเจ้าภาพในการทำคืนทางเว้า เป็นบาทวิถี กรุณาอย่าโยนเรื่องให้การไฟฟ้านครหลวงอีก ยิ่งจะทำให้ล่าช้า
.
โดยปัญหานี้ ได้แจ้งผ่าน TraffyFondue ถึงสำนักการโยธา กทม. เลขที่ 2023-6Z6VRQ วันที่ 22 ก.พ. 66 ครั้งที่ 2 เลขที่ 2023-KWEECK วันที่ 8 เม.ย. 66 แต่ปัญหายังไม่ได้รับการแก้ไขแต่อย่างใด